בן מקנזי

בנג'מין "בן" מקנזי שנקן (באנגלית: Benjamin "Ben" McKenzie Schenkkan; נולד ב-12 בספטמבר 1978) הוא שחקן קולנוע, טלוויזיה ותיאטרון אמריקאי. נודע בעיקר בשל כיכובו בתור ריאן אטווד <small>(אנ')</small> בסדרת הנעורים "The O.C." <small>(2007-2003)</small> בשל הופעתו בתור בן שרמן בדרמה המשטרתית "סאות'לנד" <small>(2013-2009)</small> ובשל תפקידו בתור ג'יימס גורדון בסדרת גיבורי העל "גות'האם" <small>(2019-2015).</small> 

מחוץ למשחק, מקנזי ידוע בשל הביקורת החריפה שלו על בועת המטבעות הקריפטוגרפיים וההונאה עם העיתונאי ג'ייקוב סילברמן. ספרם בנושא, "Easy Money", יצא לאור ב-2023.

==ביוגרפיה==
בנג'מין מקנזי שנקן נולד באוסטין, טקסס; בנם של פרנסס שנקן, משוררת, ושל פיט שנקן, עורך דין. יש לו שני אחים צעירים, שניהם שחקנים לשעבר. אחיו נייט, נשוי לצלמת העיתונות הארמנית-אמריקאית סקאוט טופנקיאן <small>(אנ').</small> משפחתו היא נוצרית-קתולית בעיקרה ממוצא אנגלי וסקוטי. סבו מצד אביו, רוברט פ. שנקן היה בן למשפחה יהודית והיה פרופסור באוניברסיטת טקסס באוסטין ועבד על העברת חוק השידור הציבורי משנת 1967 <small>(אנ')</small>. דודו רוברט שנקן הוא מחזאי ותסריטאי זוכה פרס פוליצר לדרמה. שמו האמצעי, מקנזי, הוא שם הנעורים של סבתו מצד אביו; הוא משתמש בו כחלק משם הבמה שלו כדי למנוע בלבול עם השחקן בן שנקמן. 

בחטיבת הביניים, הוא למד בבית הספר האפיסקופלי של סנט אנדרו <small>(אנ'),</small> שם היה חברו לקבוצת הפוטבול של שחקן הסופרבול העתידי, דרו בריז. הוא למד בבית הספר התיכון סטיבן פ. אוסטין <small>(אנ')</small>, שם היה התופס <small>(Wide receiver)</small> והמגן האחורי <small>(Defensive back)</small> בקבוצת הפוטבול של בית הספר. משנת 1997 עד 2001 למד לתואר ראשון באוניברסיטת וירג'יניה, שם התמחה ביחסים דיפלומטיים וכלכלה.

==קריירה==
פריצתו הגדולה של מקנזי הייתה בגילומו של ריאן אטווד <small>(אנ')</small> בסדרת הנעורים הפופולרית "The O.C." של רשת FOX אשר עלתה לאוויר באוגוסט 2003. על משחקו בסדרה זכה מקנזי בשני פרסים בטקס פרסי בחירת הנוער בנוסף לשתי מועמדויות נוספות. עם עליית הפופולריות של הסדרה הופיע מקנזי על שערים של מגזינים כדוגמת "פיפל" ו"אס ויקלי" , והמגזין "אינדפנדנט" דירג אותו במקום החמישי ברשימת הגברים הסקסיים בעולם. הסדרה איבדה אחוזי צפייה בעונה השלישית והסתיימה בסופה של העונה רביעית בשנת 2007.

במקביל למשחקו באו.סי הופיע מקנזי בהופעת בכורה בקולנוע בסרט "ג'ונבאג" <small>(2005)</small> לצידם של איימי אדמס ואמבת' דייוויץ. הסרט קיבל ביקורות חיוביות רבות כולל בפסטיבל סאנדנס. לאחר מכן שיחק בסרט "88 דקות" <small>(2007)</small> לצידו של אל פצ'ינו.

בשנת 2009 החל לשחק את תפקידו של בן שרמן בדרמה המשטרתית "סאות'לנד" של רשת NBC . הסדרה בוטלה על ידי הרשת לאחר עונה אחת אך רשת TNT קנתה את זכויות השידור של הסדרה וחידשה אותה. הסדרה בוטלה לבסוף לאחר חמש עונות ב-2013. 

בשנים 2014–2019 גילם במשך חמש עונות את הדמות הראשית - ג'יימס גורדון בסדרה "גות'האם" ברשת FOX, המבוססת על ספרי הקומיקס של באטמן מבית DC קומיקס. הסדרה עוקבת אחר מעלליו של הבלש ג'ים גורדון בגילומו של מקנזי בעיר גות'אם סיטי, בימי ילדותו של ברוס וויין. 

בשנת 2019 גילם את דין קלר במותחן הפעולה "מרדף בשידור חי" וגילם קצין CIA בסרט הדרמה הפוליטי וההיסטורי "הדו"ח" בהפקתו של סטיבן סודרברג. 

ב-24 ביוני 2019, מקנזי עלה בבכורה עם המחזה "The Investigation: A Search for the Truth in Ten Acts", קריאה דרמטית של התובע המיוחד רוברט מולר אודות התערבות רוסיה בבחירות לנשיאות ארצות הברית ב-2016. מקנזי גילם את היועץ לביטחון לאומי לשעבר של הנשיא דונלד טראמפ - מייקל פלין, כמו גם את דונלד טראמפ ג'וניור. 

בשנת 2020 ביצע מקנזי את הופעת הבכורה שלו בתיאטרון ברודוויי במחזה "נופים קסומים" מאת המחזאית בס ווהל <small>(אנ');</small> המחזה רץ מ-23 בינואר 2020 עד 1 במרץ 2020 והא היה מועמד לפרס טוני למחזה הטוב ביותר לשנת 2020. 

בפברואר 2022, פורסם שמקנזי יככב בסרט "Bloat", סרט אימה בהפקה בינלאומית.

== חיים אישיים ==
מאז 2015 הוא בזוגיות עם השחקנית הברזילאית-אמריקאית מורנה בקארין; ממנה יש לו בת שנולדה ב-18 במרץ 2016. השניים התארסו בנובמבר 2016, הם התחתנו ב-2 ביוני 2017, ביום הולדתה ה-38 של בקארין. בנם השני של הזוג נולד במרץ 2021. למקנזי גם בן חורג אחד מנישואיה הראשונים של בקארין.

==פילמוגרפיה==
===קולנוע===
{| class="wikitable"
|+
!שנה
!סדרה
!תפקיד
!הערות
|-
|2005
|ג'ונבאג
|ג'וני ג'ונסטן
|
|-
|2007
|88 דקות
|מייק סטמפט
|
|-
|2008
|ג'וני שב משדה הקרב
|ג'ו בונהאם
|הופעה בימתית מצולמת בלייב
|-
|2011
|באטמן: שנה ראשונה
|באטמן / ברוס ויין
|דיבוב
|-
|2012
|Adventures in the Sin Bin
|מייקל
|
|-
| rowspan="2" |2013
|לפענח את אנני פרקר
|טום
|
|-
|Goodbye World
|ניק רנדוורת'
|
|-
|2014
|כמו מאהב אנגלי
|בריאן
|
|-
| rowspan="2" |2019
|הדו"ח
|קצין CIA 
|
|-
|מרדף בשידור חי
|דין קלר
|
|-
|2022
|אני רוצה אותך חזרה <small>(אנ')</small>
|אבא של לייטון
|
|-
|TBA
|Bloat
|ג'ק
|
|}

===טלוויזיה===
{| class="wikitable"
|+
!שנה
!סדרה
!תפקיד
!הערות
|-
|2002
|המחוז
|טים רסקין
|פרק: "Faith" 
|-
|2003
|ג'אג
|ספנסר
|פרק: "Empty Quiver"
|-
|2003 - 2007
|The O.C.
| rowspan="2" |ריאן אטווד <small>(אנ')</small>
|תפקיד ראשי (4 עונות); 92 פרקים
|-
|2004
|MADtv
|פרק: "#9.22"
|-
|2009 - 2013
|סאות'לנד
|בן שרמן
|תפקיד ראשי (5 עונות); 43 פרקים
|-
|2011
|סקובי דו! מסתורין בע"מ
|אודנארב
|דיבוב; פרק: "The Wild Brood"
|-
|2013
|Men at Work
|בריאן
|פרק: "Tyler the Pioneer"
|-
|2014 - 2019
|גות'האם
|ג'יימס גורדון
|תפקיד ראשי (5 עונות); 100 פרקים
ביים 3 פרקים וכתב 2 פרקים
|}

=== תיאטרון ===
{| class="wikitable"
|+
!שנה
!מחזה
!תפקיד
!הערות
|-
| rowspan="2" |2001
|הציפור הכחולה
|דמויות שונות
| rowspan="2" |פסטיבל התיאטרון של וויליאמסטאון <small>(אנ')</small> (ויליאמס קולג')
|-
|סצנת רחוב <small>(אנ')</small>
|שכן
|-
|2010
|ביבר הזכוכית
|ג'ים או'קונר
|מרכז המוזיקה של לוס אנג'לס
|-
|2011
|Marriage
|שחקן
|תיאטרון אטלנטיק <small>(אנ')</small>, אוף ברודוויי
|-
|2019
|The Investigation: A Search for the Truth in Ten Acts
|מייקל פלין / דונלד טראמפ ג'וניור
|כנסיית ריברסייד <small>(אנ')</small>, ניו יורק
|-
|2020
|נופים קסומים
|בן
|תיאטרון הייז <small>(אנ')</small>, ברודוויי
|}

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת וירג'יניה
קטגוריה:אמריקאים ממוצא אנגלי
קטגוריה:אמריקאים ממוצא סקוטי
קטגוריה:אמריקאים שנולדו ב-1978